Rur

miniatur|left|D Rur - Monschau

D Rur es önö Floßß, dä dörch di 3 Länder Bäljö, Holland un Dütschland läuft. Van d Quell bes no d Mündung bei Roermond es d Rur 170 Kilometer lang. 

Zom Ongerscheed van dä Floßß met derselbe Naam em Ruhrjebiit hat d Rur, di us de Eefel kütt, kee „h“ en dr Naam. Völl Lüü saahre och doraa d Eefel-Rur. Ävver mo moss bedänke, dat sisch d Naam isch öm 1900 va Ruhr no Rur ändernde. Ö paar Örtcher draare in dr Naam emmer noch dat „h“. Dozo jehüüre Einruhr un Erkensruhr.

 Wii läuft d Rur? 
D Quell van d Rur es op d beljische Sii van öt Venn bei Sourbrodt, ävver at no onjeväär 15 Kilometer läuft se övver d Jrenz un kütt no Monschau. 25 Kilometer wiir weed dat Wasser en dr Rursee, dr zweitjrützte Stausee va Dütschland jesammelt. Zo d Stauseen jehüüre d Oleftalsperre, dr Urftstausee, d Rurtalsperre und dr See va Obermaubach.

Dat Rurwasser läuft dann dörch d Städteregiun Oche, Düüre un Heinsberch. Donoo vorlässt öt Dütschland un läuft ä Roermond en d Maas. 

Op d Sträck van d Quell bes Roermond hat dat Wasser önö Höhenongerscheed va 630 Meter hänger sisch. D Mäng a Wasser steecht, watt dora litt, dat d Urft, d Inde un d Wurm Wasser in d Rur brenge.

Op sing 170 Kilometer passeert d Rur d Städte 

 Malmedy, 
 Monschau, 
 Heimbach, 
 Nideggen, 
 Kreuzau, 
 Dühre, 
 Linnesch, 
 Hükelhove, 
 Waßebärrsch un 
 Ruhrmund en Holland.

 Weblinks 

 Wat moch met dat Wasser maat
 Tuure met öt Kajak op d Rur

Saachjrupp:Floss